એટલા માટે કે તેને આ દેશમાં પાકતી કેરી જેવો સ્વાદ કોઈ પણ દેશની કેરીમાં કે બીજાં ફળોમાં આવતો નહીં. બાબર કહેતા કે હિન્દુસ્તાની કેસર કેરી ખાઈને તો હું વધુ ‘દમદાર’ (સેક્સી) બનું છું! કેરી એક જાતનું સેક્સ-ટૉનિક છે અને કેરી માપસર ખાનારને નવજુવાની અને તત્કાળ (ઇન્સ્ટન્ટ) લોહી આપનારું ફળ બને છે. ટૂંક સમયમાં આવી રહેલી કેરીની ભરપૂર મોસમમાં કેરીને દાબડશો નહીં, માપસર ખાજો. માપસર ખાનાર માટે કેરી આખા વર્ષનું આરોગ્ય બક્ષે છે એમ ભાવનગરના વૈદ્ય અશોક શેઠ કહે છે. વિદેશમાં પણ હવે કેરીની કદર થવા માંડી છે એ માત્ર એના સ્વાદ માટે નહીં પણ એની હેલ્થ-ઇફેક્ટ માટે ફાયદાકારક અસર આપનારા ફળ તરીકે ગણના થાય છે.